Rata anuală a inflaţiei, care măsoară evoluţia preţurilor de consum în ultimul an, a scăzut în luna noiembrie la 3,4%, comparativ cu luna octombrie, când a fost 4,3%, potrivit unui comunicat publicat luni de Institutul Național de Statistică. Amintim că, în luna mai, rata anuală a inflaţiei a fost de 5,41%, cel mai mare nivel din februarie 2013.

În luna noiembrie, faţă de perioada similară a anului trecut, mărfurile alimentare s-au scumpit cu 2,86%, preţurile mărfurilor nealimentare au urcat cu 4,24%, iar preţurile serviciilor au crescut cu 2,50%.

Comparativ cu luna decembrie 2017, cele mai mari creşteri de preţuri s-au înregistrat la cartofi (32,07%), alte legume şi conserve de legume (17,29%) și serviciile poştale (21,54%).

Comparativ cu luna decembrie 2017, cele mai mari creşteri de preţuri s-au înregistrat la cartofi (32,07%), alte legume şi conserve de legume (17,29%) și serviciile poştale (21,54%).

Rata medie a inflaţiei în ultimele 12 luni (decembrie 2017 – noiembrie 2018) faţă de precedentele 12 luni

(decembrie 2016 – noiembrie 2017), calculată pe baza IPC, este 4,6%. Determinată pe baza IAPC, rata medie este 4,0%.

Datele integrale pot fi consultate aici.